open-index/open-wikipedia-markdown huggingface dataset:
Jackson (Wyoming)

**Jackson** er en by i delstaten Wyoming i USA, i dalen Jackson Hole i den vestligste delen av Wyoming. Byen er administrativt sete i Teton County og samtidig dens eneste by, med 9&nbsp;577 innbyggere ved 2010 års folketelling. Byen kalles iblant feilaktig *Jackson Hole*, men dette navn gjelder dalen, ikke byen.

## Geografi
Jackson ligger i Jackson Hole-dalen, mellom fjellkjedene Teton Range og Gros Ventre Range. Teton Range er det mest kjente turistmålet og er lett å nå fra dalen, mens Gros Ventre Range består av mye vanskelig tilgjengelig terreng. Gjennom byen flyter Flat Creek, en sideelv til Snake River.

## Historie
Jackson Hole var opprinnelig tradisjonelle områder for indianerstammene shoshoni, Crow, Blackfeet, Bannock og Gros Ventre. John Colter ankom Hole vinteren 1807/1808 under returferden til Lewis & Clark-ekspedisjonen. Området ble yndet tilhold for ''Trappers'' og *[[Mountain Men]]* som reiste gjennom tidlig på 1800-tallet. Navnene til slike *mountain men* går igjen i dalen, som Bridger, Jedediah Smith og Sublette.

Byen selv og Jackson Hole-dalen er oppkalt etter pelsjegeren David Edward Jackson (1788–1837), som overvintret ved Jackson Lake nord for byen tidlig på 1800-tallet.

## Næringsliv

Omkring 97 prosent av grunnen i Teton County er statseid, og Jackson er eneste by i området. Natur- og skiturisme er en viktig næringsgren i regionen og byen har mange restauranter, hotell og butikker som retter seg til turister.

## Severdigheter og turisme

Jackson er et viktig sentrum for naturturisme i vestre USA, og i nærheten ligger blant annet nasjonalparkene Grand Teton National Park og Yellowstone National Park, og reservatet National Elk Refuge. Byen er navet i en vintersportsregion. Rett utenfor byen ligger skiområdet Snow King og 20&nbsp;km mot nordvest ligger skiområdet Jackson Hole Mountain Resort i Teton Village. Skianlegget Grand Targhee ligger omkring en time vestover i Alta.

## Kommunikasjoner
Rett utenfor byen ligger flyplassen Jackson Hole Airport (JAC), som i 2014 var delstaten Wyomings mest trafikkerte flyplass regnet i passasjertall. Bussforbindelse er det til blant annet Salt Lake City og til nærliggende turist- og småsteder. Den føderale veien U.S. Route 26/89/189/191 passerer gjennom byen i nord-sydlig retning og forbinder Salt Lake City-regionen med Yellowstone nasjonalpark.

## Kjente innbyggere
* Michael Jagmin (født 1985), rocksanger, medlem av bandet A Skylit Drive.
* Matt Mead (født 1962), republikansk politiker, Wyomings guvernør fra 2011.
* Milward L. Simpson (1897–1993), republikansk politiker, Wyomings guvernør 1955–1959.
* Resi Stiegler (født 1985), alpinist.
* Christy Walton (født 1949), deleier i Walmart, milliardær og filantrop.

## Referanser


## Eksterne lenker
* 
*  Innbyggertall 2010 - 2019 - United States Census Bureau
The Ghost and Mrs. Muir

***The Ghost and Mrs. Muir*** er en amerikansk romantisk fantasy- og dramafilm fra 1947, regissert av Joseph L. Mankiewicz. Gene Tierney, Rex Harrison og George Sanders spiller hovedrollene. Filmen er basert på romanen *The Ghost of Captain Gregg and Mrs. Muir* fra 1945, som ble skrevet av Josephine Leslie under pseudonymet R. A. Dick. Den ble spilt inn i California, og filmselskapet 20th Century Fox distribuerte filmprosjektet.

Filmfotografen Charles Lang ble nominert til Oscar for beste kinematografi for fotoarbeidet i filmen. I 1968 ble det produsert en situasjonskomedie basert på filmen, *The Ghost & Mrs. Muir*. Det amerikanske filminstituttet (AFI) har kåret *The Ghost and Mrs. Muir* til tidenes 73. beste kjærlighetsfilm fra USA.

## Handling
Lucy Muir (Gene Tierney) er en ung enke med en liten datter (Natalie Wood) som bor hos sin svigerfamilie i London på begynnelsen av 1900-tallet. En dag har hun fått nok av den kjedelige enketilværelsen, og hun bestemmer seg for å leie et hjem i Whitecliff, en liten landsby ved kysten. Hun forelsker seg i villaen Gull Cottage, men eiendomsmegleren fraråder henne på det sterkeste å flytte dit. Huset skal nemlig være hjemsøkt. Men Lucy står på sitt, og hun slår seg til rette med sin datter og husholdersken Martha (Edna Best).

Det kommer for en dag at huset virkelig er hjemsøkt. Gjenferdet av husets opprinnelige eier, sjømannen Daniel Gregg (Rex Harrison), dukker opp og ikke er særlig interessert i selskap. Lucy har mer ben i nesen enn de fleste og lar seg ikke skremme. Etter hvert blir de enige om å dele husly, og det viser seg at begge har noe å lære av hverandre. Etter en stund får Lucy pengeproblemer, og hun blir tvunget til å flytte. Gregg prøver å hjelpe henne med problemene, men forelsker seg i henne underveis. Han forstår at et kjærlighetsforhold er håpløst og foreslår at hun blir sammen med en levende mann.

## Medvirkende
* Gene Tierney som Lucy Muir
* Rex Harrison som Captain Daniel Gregg
* George Sanders som Miles Fairley
* Edna Best som Martha Huggin
* Vanessa Brown som Anna Muir (som voksen)
* Anna Lee som Mrs. Fairley
* Natalie Wood som Anna Muir (som barn)
* Robert Coote som Mr. Coombe
* Isobel Elsom som Angelica Muir
* Victoria Horne som Eva Muir
* Stuart Holmes som mann på toget
* Whitford Kane som Mr. Sproule

## Referanser


## Eksterne lenker
*
Tammy Abraham

**Kevin Oghenetega Tamaraebi Bakumo-Abraham** (født 1997) er en engelsk fotballspiller som spiller for .

## Meritter
;Chelsea FC
* UEFA Super Cup (1): 2021

## Referanser


## Eksterne lenker
*
Jedediah Smith

**Jedediah Strong Smith** (født 6. januar 1799 i Jericho i New York i USA, formodet død 27. mai 1831 sør for det som i dag er Ulysses i Kansas) var en amerikansk jeger, pelshandler og oppdagelsesreisende som var blant dem som utforsket Rocky Mountains og de nordamerikanske områder mot vest og sørvest på 1800-tallet.

## Liv og virke
### Bakgrunn
Jedediah Smith var sønn av en far av samme navn, Jedediah, og hans hustru Sally Strong. Begge nedstammet fra de tidligste innvandrerbølger til Nord-Amerika. Deres røtter var i New England og fra pritanerne som kom dit. Faren kom fra New Hampshire.

Kort etter Jedediahs fødsel dro familien til Erie i Pennsylvania, og der vokste han opp. Senere dro familien til Ashtabula i Ohio.

### Jedediah Smiths utforskning av Vesten

Smith var den første hvite mann som ankom til California via overlandsruten. I 1820-årene ledet han flere ekspedidjoner gjennom den vestlige del av Nord-Amerika og utforsket blant annet stillehavskysten fra San Diego til Columbia River, samt South Pass (ved hjelp av kråkeindianerne), noe som forkortet reiseruten over Rocky Mountains.

Senere i sin karriere ble Smith involvert i pelshandelen i Santa Fe i New Mexico. Under en reise fra St. Louis til Santa Fe i mai 1831 forlot Smith gruppen for å lede etter vann, men vendte aldri tilbake. Resten av gruppen fortsatte til Santa Fe i håp om at han var fortsatt dit, men han ankom aldri. Kort tid etter oppdaget de reisende en meksikansk kjøpmann der solgte flere av Smiths personlige eiendeler. Kjøpmannen påstod at han hadde fått dem av en bande comanchejegere som hadde tatt dem fra en hvit mann de hadde drept i nærheten av Cimarron River. Smiths kropp ble aldri funnet.

For sine oppdagelser har Smith gitt navn til en del steder i det vestlige USA, som Jedediah Smith Redwoods State Park og Smith River i det nordlige California, og Jedediah Smith Wilderness i Wyoming.

## Referanser


## Litteratur
* Morgan, Dale L. *Jedediah Smith and the Opening of the American West.* Bison Books, University of Nebraska Press, 1964. ISBN 0-8032-5138-6
* Maurice S. Sullivan, *The Travels of Jedediah Smith* (Lincoln, University of Nebraska Press, 1992), 13.
* Maurice S. Sullivan, "Jedediah Smith, Trader and Trail Breaker", *New York Press of the Pioneers*, 1936.

## Eksterne lenker
* Jedediah Smith Society
Aora

***Aora*** er en slekt i familien Aoridae innenfor parvordenen Corophiidira (infraorden Corophiida) i Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i havet.

## Referanser


## Eksterne lenker
*
Laramie River

**Laramie River** er en omkring 450 kilometer lang elv i de amerikanske delstatene Colorado og Wyoming. Elven er sideelv til North Platte River. Laramie River er oppkalt etter pelsjegeren Jacques La Ramée som utforsket området i begynnelsen av 1800-tallet.

Elven har sin kilde i Roosevelt National Forest i Front Range, i den vestre delen av Larimer County i nordre Colorado. Den renner nordover inn i Wyoming på den østre siden av Medicine Bow Mountains. Videre passerer elven Jelm og Wood's Landing og fortsetter til nordøst ut fra fjellene omkring 35 kilometer sørvest for byen Laramie. Den fortsetter nordover gjennom Laramie og flyter deretter sammen med Little Laramie River på Laramie Plains og fortsetter gjennom Wheatlandreservoaret. Her flyter den videre til nordøst gjennom fjellområdet Laramie Mountains. Rett utenfor byen Wheatland renner Laramie River sammen med først North Laramie River og deretter Chugwater Creek. Ved byen Fort Laramie (rett ved den gamle handelsstasjonen Fort Laramie) renner elven til slutt sammen med North Platte River.

I Colorado forsyner elven også Cache La Poudre River med vann via Laramie–Poudre-tunnelen. Den omkring 3 kilometer lange tunnelen ble bygget for å føre vann til å vanne jordene i området, og stod ferdig i 1911.

## Navnet
Elven er oppkalt etter en mann ved navn Jacques La Ramée eller La Ramie. Han var en såkalt «trapper» (fangstmann) som satte beverfeller i elven, og døde der i 1820 eller 1821. Om han ble drept av en bjørn eller drept av indianere er vanskelig å vite; det hersker også tvil om hvorvidt han forsvant sporløst i området, eller om liket hans faktisk ble funnet i eller ved elveleiet.

## Referanser
West Australian Airways

**West Australian Airways** var et australsk flyselskap med base i Geraldton i Vest-Australia. Det ble etablert 5. desember 1921 som Western Australian Airways av Norman Brearley, som var pilot under første verdenskrig. Det var det første flyselskapet i australsk historie som etablerte regelmessige flyruter. Den første forlot Geraldton den 2. november 1922. Den 12. juni 1936 ble West Australian Airways kjøpt av Adelaide Airways for 25 000 australske pund og i juli samme år ble det en del av Australian National Airways.

## Historie

Etter første verdenskrig returnerte Norman Brearley, som hadde tjenestegjort i Royal Flying Corps til Australia i 1919. Han bragte med seg to Avro 504J fly. I mai 1921 averterte Australias føderale regjering etter tilbud på den første subsidierte kontrakt på en ukentlig luftpost- og passasjerrute mellom Geraldton og Derby i Vest-Australia. Brearley var så hissig etter å vinne at han la inn flere tilbud. Den 2. august 1921 fikk Brearley vite at hans anbud var akseptert. Brearley satte igang og hyret 5 piloter: Val Abbott, Arthur Blake, Bob Fawcett, Charles Kingsford Smith og Leonard Taplin.

Den 5. desember 1921, på sin aller første tur i selskapet, havarerte Ted Broad og Bob Fawcett med en Bristol Tourer G-AUDI 130&nbsp;km nord for Geraldton. Brearley avlyste flyvninger til 21. februar 1922.

Den 3. desember 1926 endret Western Australian Airways Ltd. sitt navn til West Australian Airways Ltd, da majoriteten av dets virksomhet ble referert til bare som  *Airways*. Den 2. juli 1928 ble Australias første interstate airmail kontrakt mellom Perth og Adelaide tildelt West Australian Airways for 5 år. Ruten begynte 26. mai 1929 med fire nye de Havilland DH 66 Hercules-fly med plass til 16 passasjerer med en cruisefart på 176&nbsp;km/h. En varm lunch ble servert i Ceduna i Sør-Australia, middag i selskapets eget hostel i Forrest i Vest-Australia med catering i Kalgoorlie i Vest-Australia.

Den 19. april 1934 ga den føderale regjeringen 5-års kontrakt for Perth–Daly Waters til MacRobertson Miller Aviation Co. Denne beslutningen etterlot West Australian Airways med kun én usubsidert rute, Perth–Adelaide. I april 1936 tilbød Adelaide Airways Ltd å kjøpe West Australian Airways og den 12. juni ble kjøpet sluttført for  Adelaide Airways og West Australian Airways ble del av det nye Australian National Airways.

## Referanser


## Kilder
*  
*
Davinson Sánchez

**Davinson Sánchez Mina** (født 12. juni 1996) er en kolombiansk fotballspiller som spiller for den tyrkiske klubben . 

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Little Snake River

**Little Snake River** er en 241 kilometer lang sideelv til Yampa River i det sørvestlige Wyoming og nordvestlige Colorado og er del av Colorado Rivers elvesystem. 

Little Snake River utspringer i Routt National Forest nord i Routt County i Colorado. Så strømmer den vestover langs grensen mellom Wyoming og Colorado; den bukter seg over delstatsgrensen 18 ganger. I Moffat County vender den mot sørvest. Om lag 72 kilometer vest for Craig før Dinosaur National Monument munner den ut i Yampa River.
Paulo Gazzaniga

**Paulo Dino Gazzaniga** (født 1992) er en argentinsk fotballspiller som spiller for den spanske klubben .

## Referanser


## Eksterne lenker
*
Kyle Walker-Peters

**Kyle Leonardus Walker-Peters** (født 1997) er en engelsk fotballspiller som spiller for .

## Referanser


## Eksterne lenker
*
Generalist (økologi)

En **generalist** er en økologisk beskrivelse av en art som klarer seg under flere forskjellige forhold eller som kan okkupere flere forskjellige økologiske nisjer. Typiske eksempler på generalister er dyr som kan leve av flere typer mat (altetere), parasitter som kan bruke flere arter som hovedvert og planter som kan vokse under forskjellige nedbør- og temperaturregimer. Begrepet generalist brukes ofte som en motsats til spesialist, som brukes om organismer med høyt spesialiserte levemåter og/eller smal økologisk nisje.

## Referanser
Isaac Success

**Isaac Success Ajayi** (født 1996) er en nigeriansk fotballspiller som fra den 27. august 2024 er klubbløs.

## Referanser


## Eksterne lenker
*
Válljohka

**Válljohka** (nordsamisk, historisk også skrevet *Valljåkka*) er ei elv i Lebesby kommune i Finnmark. Den er ei sideelv til Adamsfjordelva. Elva renner mot sørvest fra Lille Måsvannet til samløpet med hovedelva rundt seks kilometer sørøst for Adamsfjorden. Over Lille Måsvannet består vassdraget av to tilløpselver. Den østre og lengste har utspring ved fjellet Gahpatčohkka og renner gjennom dalen Gárdevuopmi, mens den vestre kommer fra innsjøen Botnjalanjávrrit i sør. Regnet fra fjerneste kilde ved Gahpatčohkka er Válljohka 13,7 kilometer lang, hvorav strekningen nedstrøms Lille Måsvannet er på 2,5 kilometer.

I 2013 fikk Statkraft konsesjon til å regulere Lille Måsevatn 0,5 meter og pumpe vannføringen over til Store Måsvannet for å utnyttes til kraftproduksjon i Adamselv kraftverk. Lille Måsevatn pumpe ble satt i drift i 2016.

## Referanser
Heggebottvatnet

**Heggebottvatnet** er en innsjø i Skjåk kommune. Den inngår i Ottavassdragets hovedløp midt i Ottadalen. Innsjøen er regulert som inntaksmagasin for Øyberget kraftverk. Utbyggingen var en del av Øvre Otta -utbyggingen gjennomført 2000–2005. Innsjøens overflate var før regulering på 572 moh og ble hevet med en demning. Etter regulering faller elven 2 meter fra Pollvatnet (578 moh) til Heggebottvatnet. Pollvatnet er et elvedelta der Otta, Framrusti og Glitra møtes. Heggebottvatnet var i utgangspunktet grunt og 1,5 km langt. Opprinnelig ble det foreslått å heve Heggebottvatnet 6 meter slik at det ble felles vannspeil med Pollvatnet. Denne delen av Ottadalen kalles Billingsdalen.

## Referanser
Caulospongia amplexa

***Caulospongia amplexa*** er en art i klassen horn- og kiselsvamper av rekken svamper som er den mest primitive gruppen flercellede dyr. 
__NOTOC__
## Utbredelse
Slekten er utbredt i Indiahavet ved Australia.

## Referanser


## Eksterne lenker
*
Meriwether Lewis

**Meriwether Lewis** (født 18. august 1774 i Ivy i kolonien Virginia, død 11. oktober 1809 i Hohenwald i Tennessee) var en amerikansk oppdagelsesreisende, offiser og embedsmann. Han er best kjent for sin rolle i forberedelse av og lederskap i Lewis og Clark-ekspedisjonen (1804–1806) som hadde til formål å utforske det vestlige Amerika frem til stillehavskysten.

## Liv og virke
### Bakgrunn
Lewis far William Lewis var en rik plantasjeeier og slekten var veletablert i det høyeste samfunnsskiktet. En kusine til Meriwether Lewis var gift med George Washingtons søster. Lewis' fornavn kom fra moren Lucy, født Meriwether. 

### Karriere
Lewis valgte tidlig den militære løpebane og gjorde en rask karriere. Han ble utnevnt til fenrik i USAs armé i 1795, forfremmet til løytnant i 1799 og kaptein i 1800.

Da Thomas Jefferson ble USAs president i 1801 utnevnte han Lewis til sin privatsekretær med hovedoppdraget å utrede forutsetningene for en ekspedisjon gjennom Louisianaterritoriet til Stillehavet, et langsiktig prosjekt som Jefferson hadde diskutert med Lewis allerede i 1792. Lewis innledet samtidig intensivstudier i kartografi, astronomi og naturvitenskaper for å være så vel rustet som mulig for oppdraget.

Mellom 1804 og 1806 ledet han så, sammen med William Clark, Lewis-og-Clark-ekspedisjonen over ukjent mark fra St. Louis til Stillehavet og tilbake. I sine dagbøker og beretninger beskrev Lewis det han fant ut av interesse om geologi og geografi og et antall inntil da ukjente planter, dyr, og dessuten nye indianerstammer. Han noterte seg også hvor han mente at militære støttepunkter og handelsposter kunne innrettes.

Etter sin hjemkomst fra Lewis og Clark-ekspedisjonen mottok han en belønning på 1500 acres (~6 km²) land og ble utnevnt til guvernør over Missouri. Han bosatte seg da i St. Louis i Missouri. 

I 1809 reiste Lewis mot Natchez Trace. Ved Grinder's Stand (Grinders kro, «stand» var en betegnelse man brukte om kroene langs veien) i Tennessee, gjorde han opphold. I løpet av natten ble han drept med to skudd. Det hersker stor tvil om hvorvidt det var tale om selvmord (Lewis var i stor økonomisk krise, og han var temmelig beruset og lånte krutt av krovertinnen), eller om han ble myrdet (kroeieren, Robert Grinder, var en av Lewis' verste rivaler, og det var også banditter i området, så det kunne være tale om rovmord). Ingen kjenner sannheten om Lewis' død, men det er en kjensgjerning at han ligger begravet ved Grinder's Stand, knapt 100 km sør for Nashville. Et monument viser hvor graven ligger.

## Referanser


## Eksterne lenker
*
Coureurs des bois

**Coureurs des bois** (fransk; i entall: *coureur des bois* eller *coureur de bois*, omtrent: «skogsløpere») var pelshandlere i Nord-Amerikas tidlig i kolonihistorie. I motsetning til de store handelskompanier med sine handelsagenter og handelsstasjoner dro «skogløperne» inn i landet på egen hånd, bodde med indianerne, gikk på jakt med dem og byttehandlet selv til seg deres pelsfangster. Begynnelsen på pelshandelen går tilbake til det franske Compagnie de la Nouvelle France av 1627 og dets forløpere, og slik ble det at de tidlige pelshandlerne var så overveiende franske. «Skogsløperne» ble til da dette *Compagnie* forsøkte å håndheve sitt handelsmonopol.

De første *coureurs des bois* som er kjent ved navn er Médard Chouard, sieur des Groseilliers og Pierre-Esprit Radisson, som i 1660 kom med 60 kanolaster ned pelser tilbake til Trois-Rivières, etter de året før som de første hadde brutt opp mot De store sjøene. De og deres etterfølgere spilte en betydelig rolle for utforskningen av kontinentet selv om deres motiv var pelshandelen alene. De knyttet kontakter til indianerstammer og åpnet opp handelsveier.

Storhetstiden for de selvstendig agerende *coureurs* endte tidlig på 1700-tallet, da nye handelsselskaper som Hudson's Bay Company eller North West Company selv rykket inn med sine egne handelsfolk og handelsstasjoner på det nordamerikanske kontinent. Fra den franskættede befolkning og fra de gjenværende *coureurs* ble så de aller fleste såkalte *[[voyageur]]s* rekruttert, som overtok transportoppgaver for selskapene langs elvene. De regnes som etterfølgerne av de gamle *coureurs*.

Selvstendige *[[trappers]]* fikk man ikke før på 1800-tallet, og da i Rocky Mountains. Det var Mountain Men som ikke lenger bare kjøpte pelser fra indianerne, men selv gikk ut i villmarken og jaget pelsdyr. Rocky Mountain Fur Company utviklet et forsyningssystem for pelsjegerne ved *[[Rendezvous (pelshandel)|rendezvous]]*, og dette muliggjorde 1830- og 1840-årenes uavhengige *trappers* som på egen regning drev på med sin fangst i fjellene.

«Skogsløperne» ble gjenstand for romaner som *[[Lærstrømpe]]* (1821) av James Fenimore Cooper og *Le coureur du bois* (1850) av Gabriel Ferry.

## Eksterne lenker

* canadiana.ca: Coureurs de Bois
Shoshone National Forest

**Shoshone National Forest** er en av de eldste nasjonalskogene i USA. Den dekker et areal på omkring 10.000&nbsp;km² i delstaten Wyoming. Det er den føderale regjering som forvalter den, med hovedvekt på økonomisk bærekraftig utnyttelse innen skogbruk og beitmark og utvinning av råstoffer.

Skogsområdet var opprinnelig del av Yellowstone-Timberland-reservatet som i 1891 ble til ved lov gitt av president Benjamin Harrison. I nasjonalskogen er det nå også fire områder med status som Wilderness Area, hvori mer en halvparten skal være villmark på den måte at mennesker ikke skal gripe inn i naturens naturlige prosesser. Det enestående økosystemmangfoldet i Shoshone National Forest spenner fra *[[artemisia tridentata]]*-sletter til tette gran- og furuskoger til ville fjelltopper.

Skogsområdet omfatter deler av de tre større fjellkjedene Absaroka Range, Beartooth Mountains og Wind River Range. Den vestlige grensen går mot Yellowstone nasjonalpark. Sør for Yellowstone avgrenser det nordamerikanske kontinentale vannskille området fra den vestenforliggende Bridger-Teton National Forest. I øst er det privat grunn, områder forvaltet av Bureau of Land Management og Wind River Indian Reservation for shoshoner og arapahoer. Grensen mot nord er inntil Custer National Forest langs grensen til Montana.

Sør for Shoshone National Forest løper den historiske Oregon Trail med South Pass, som mange innvandrere på 1800-tallet benyttet på sin ferd mot vest gjennom fjellene.

## Litteratur
* 
* 
* 
* 
* 
* Jim Menlove: *Forest Resources of the Shoshone National Forest.* Ogden, Utah, 2008 (online, PDF, 1,5&nbsp;MiB).

## Referanser


## Eksterne lenker
* 
* Offisiell nettside
Fort Raymond

**Fort Raymond** var en handelsstasjon fra 1807 til 1813 ved elvemøtet mellom Yellowstone River og Bighorn River i det nåværende Montana.

## Pionerekspedisjonen
På våren 1807 ledet Manuel Lisa en gruppe på 50-60 mann på en handelsekspedisjon fra St. Louis opp Missourielven. På vei oppstøöms møtte de John Colter som hadde forlatt Lewis og Clarks ekspedisjon på dens vei hjem. Etter å ha tilbragt en tid som trapper i Rocky Mountains var han nå på vei tilbake. Ved møtet med Lisas ekspedisjon bestemte han seg imidlertid til å slutte seg til den.

## Fortet bygges
Ved midten av november hadde Manuel Lisas ekspedisjon nådd Yellowstoneflodens og Bighorn Rivers elvemøte. Der bebynte man å bygge en handelsstasjon, Fort Raymond. Det var et sted som var nær kråkeindianernes vinterområder og dermed godt for pelshandelen. Bevere som ble jaktet på vinterstidere hadde tykkest og finest pels. På stedet var det godt med bygningssvirke og brensel fantes også i form av kull.

## Den andre ekspedisjonen
Manuel Lisa dro i 1808 tilbake til St. Louis, der de pelsverk han hadde med overbeviste byens entreprenører om at hans idé var lønnsom. Ett pelshandelsselskap, Saint Louis Missouri Company, ble etablert, og en ny handelsekspedisjon utrustet. Denne var også under Lisas ledelse, men ble foretatt i det nye selskapets regi. Furuten Lisa deltok også flere av selskapsmennene, blant annet Pierre Menard, William Morrison og Andrew Henry. På våren 1810 forlot Andrew Henry og Pierre Menard, med John Colter som veiviser, Fort Raymond og bygde en handelsstasjon kalt Fort Henry ved Three Forks i nåværende Montana. Dette fort ble imidlertid raskt oppgitt etter noen måneder på grunn av fiendtligheter fra svartfotindianerne. Flere av fangstmennene ble drept og John Colter unnslapp med nød og neppe, men måtte vandre naken og barføtt avsted 300&nbsp;km tilbake mot Fort Raymond.

## Den tredje ekspedisjonen
I mens hadde Manuel Lisa atter reist tilbake til St. Louis; Pierre Menard tok seg tilbake til byen for å meddele ham at fangstmennene var blitt drept og Fort Henry blitt forlatt. Lisa utrustet da en unnsettelsessekspedidjon. Da den nådde Fort Raymond viste det seg at et anselig lager av pelsverk hadde blitt samlet opp i Fort Raymond, og Lisa og Andrew Henry dro tilbake til St. Louis med store forretningsmessige forventninger om fremtiden. Men 1812 års krig kom imellom og Fort Raymond ble forlatt enten i 1812 eller i 1813.

## Referanser
Deardnojohka

**Deardnojohka** (nordsamisk, historisk *Dærdnujåkka*) er ei elv i Lebesby kommune i Finnmark. Den er ei sideelv til Adamsfjordelva. Elva har utspring fra et lite tjern på Njárgajárvárri og renner mot nordvest til samløpet med hovedelva rundt tre kilometer vest for Krokvannet. Elva er 14,6 kilometer lang.

Deardnojohka ble sterkt berørt av utbyggingen av Adamselv kraftverk på 1970-tallet. Fra vest ble vannføringen fra Važžejohka og Gáissavuolesjohka overført i en tunnel til Deardnojávri, og rundt to kilometer lenger ned i elva ble vannet ført videre til Krokvannet gjennom en kort kanal. Mens strekningen fra Deardnojávri til kanalen fikk mangedoblet sin vannføring er elva nedstrøms kanalinntaket stort sett tørrlagt.

## Referanser
Sørelva (Lebesby)

**Sørelva** (også kalt *Austerelva*, nordsamisk: *Šuoššjohka*, historisk også skrevet *Šuoššjåkka*) er ei elv i Lebesby kommune i Finnmark. Den har utspring fra et tjern på fjellet Eretoaivvit, og renner i nordlig retning til munningen i Storfjorden, den innerste delen av Laksefjorden, ved Kunes.

Fylkesvei 98 krysser elva ved Kunes, hvor det også er en del bebyggelse og jordbruk. Vassdraget er ellers lite berørt av tekniske inngrep.

## Fotnoter



## Referanser
Sierra Torrida

***Sierra Torrida*** (originaltittel: *Two Mules for Sister Sara*) er en amerikansk-meksikansk western- og krigsfilm fra 1970 regissert av Don Siegel. Filmen handler om en nonne og en amerikansk leiesoldat som slår seg sammen for å ødelegge en fransk garnison i Mexico. Handlingen foregår under den franske intervensjonen i Mexico på 1860-tallet. Hovedrollenespilles av Clint Eastwood og Shirley MacLaine. 

## Handling
Rett etter den amerikanske borgerkrigen, ser en tidligere soldat, Hogan, en naken kvinne i ferd med å bli voldtatt av en gjeng banditter. Han dreper bandittene og oppdager at kvinnen er en nonne, søster Sara, som forsøker å samle inn penger for å hjelpe meksikanere som forsøker å slåss mot den franske okkupasjonsmakten. Sara ber Hogan ta henne med til en meksikansk militærleir. Når de forsøker å finne den meksikanske leiren må de unngå franske tropper. Underveis blir Hogan overrasket over at nonnen både banner og drikker whisky. De må også forsøke å ødelegge et fransk tog fylt med ammunisjon, men Hogan blir skutt av indianere og alvorlig skadd. Til slutt når de endelig frem oberst Beltran og hans leir. Hogan og Sara forsøker deretter å infiltrere en fransk festning, for å hjelpe meksikanerne med å erobre festningen. 

## Om filmen
*Sierra Torrida* ble innspilt våren 1969. Innspillingen foregikk i Mexico, blant annet i nærheten av Tlayacapan i den meksikanske delstaten Morelos. 

Filmen ble forholdsvis godt mottatt av anmelderne, noe som gjenspeiles i at den har fått 70 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner, mens Leonard Maltin gav den 3 av 4 stjerner. 

## Rollebesetning
* Shirley MacLaine som Sara 
* Clint Eastwood som Hogan 
* Manuel Fábregas som Oberst Beltrán
* Alberto Morin som General LeClaire 
* Armando Silvestre som amerikaner 1
* John Kelly som amerikaner 2
* Enrique Lucero som amerikaner 3 
* David Estuardo som Juan 
* Ada Carrasco som Juans mor 
* Pancho Córdova som Juans far 
* José Chávez som Horacio
* José Ángel Espinoza som fransk offiser
* Rosa Furman som Saras venn

## Referanser


## Eksterne lenker
*
Etnedalselva

**Etnedalselva** (nordsamisk: *Ehtemasjohka*, historisk også skrevet *Ettemasjåkka*) er ei elv i Lebesby kommune i Finnmark. Den er ei sideelv til Sørelva, som den løper sammen med ved Kunes. Elva har utspring som en rekke små bekker sør og vest for fjellet Gágganjunis, og renner i nordvestlig retning gjennom en vid og skogkledt dal. Etnedalselva er 11,0 kilometer lang.

Fylkesvei 98 følger nedre del av vassdraget, og her finnes også noen gårdsbruk og spredt bebyggelse. Vassdraget er ellers lite berørt av tekniske inngrep.

## Referanser
Selma Ibrahim

**Selma Ibrahim Karlsen** (født 1995) er en norsk skuespiller og programleder, oppvokst på Kolbotn i Follo.

## Utdanning og karriere
Ibrahim studerte skuespillerteknikk på Danvik Folkehøgskole 2015–2016.

Hun startet i NRK høsten 2016 som reporter og journalist i *[[Supernytt]]*. Ibrahim har senere deltatt i flere NRK serier som ''Skam'', *Supernytt og jakten på sannheten*, *[[Superkrim]]*, samt ledet NRKs høstlansering sammen med Dan Børge Akerø.

Hun fremførte sangen «Fake news er dust» sammen med Johannes Slettedal som pauseinnslag under MGPjr 2019 og på *[[Allsang på Grensen]]* samme år.

Hun har vært programleder for *[[MGPjr]]* i 2020, 2021 og 2022, de to første årene sammen med Victor Sotberg. For *[[MGPjr 2022]]* vant hun klassen beste programleder underholdning under Gullruten 2023. I 2020 ledet hun barne-tv-programmet *Julemorgen* sammen med Mathias Luppichini. I juni 2022 fremførte hun BlimE!-sangen «Den ene» utenfor Rådhusplassen i Oslo på VG-lista Topp20 arrangementet. 

Høsten 2022 var hun gjestedommer på *[[Maskorama]]* på NRK1 og fra 2023 er hun medprogramleder i *[[Alle mot 1]]* på samme kanal. I 2023 ledet hun *[[Spellemannprisen 2022]]* sammen med Yosef Wolde-Mariam.

## Bibliografi
* 

## Referanser


## Eksterne lenker
*
Jacques-Nicolas Bellin

**Jacques-Nicolas Bellin** (1703–1772) var en fransk hydrograf, kartograf og geograf, som framfor alt arbeidet på det marine området.

## Virke
Fra 1721 arbeidet Bellin for *Dépot des Cartes et Plans de la Marine*, og fra 1741 og livet ut var han ingeniør-hydrograf i marinen. I 1753 gav han ut Atlas *Neptune français*, som inneholdt kart over hele Frankrikes kystlinje, i 1756 *Hydrographie françoise* og i 1764 fullførte han fembindsverket *Petit Atlas maritime* på ordre fra marineminister Choiseul. I tillegg forfattet Bellin en rekke geografiske verk og undervisningsverket *Nouvelle méthode pour apprendre la géographie* (1769). Kartene hans illustrerer blant annet Bougainvilles *Voyage autour du monde* (1771).

Som bidragsyter i Diderot og d'Alemberts *[[Encyclopédie ou Dictionnaire raisonné des sciences, des arts et des métiers|Encyclopédie]]* skrev Bellin mer enn tusen artikler om maritime temaer, eksempelvis «Frégate (Marine) » og «Galiote (Marine). » Bidragene hans er signert «(Z)».

## Referanser


## Litteratur
* Frank Arthur Kafker: «Bellin, Jacques-Nicolas». I  *The encyclopedists as individuals. A biographical dictionary of the authors of the Encyclopédie*. Voltaire Foundation at the Taylor Institution, Oxford 1988, ISBN 0-7294-0368-8, (*SVEC* 257), s.&nbsp;29–31.
* Étienne Taillemite: «Bellin, Jacques-Nicolas». I *Dictionnaire des marins français*. Nouvelle édition revue et augmentée. Tallandier, Paris 2002, ISBN 2-84734-008-4.

## Eksterne lenker
* 
*
Andrea Loberto

**Andrea Loberto** (født 1974) er en italiensk fotballtrener.

Den 27. oktober 2017 trakk han seg som trener i Fredrikstad Fotballklubb.

Den 12. januar 2018 ble han utnevnt som assistenttrener under Lars Bohinen i .

Den 7. juni 2021 ble han ansatt som ny assistenttrener for .

Den 18. november 2022 ble han ansatt som ny assistenttrener for .

Den 29. desember 2024 ble han ansatt som ny assistenttrener for Saint-Étienne.

## Referanser


## Eksterne lenker
*
Claude Bourgelat

**Claude Bourgelat** (1712–1779) var en fransk fagbokforfatter om hippologi, og en av pionerene innen dyremedisin i Europa.

I Lyon 1761 grunnla Bourgelat verdens første veterinærmedisinske lærested. Han var en av de mest produktive bidragsyterne til Diderot og d'Alemberts *[[Encyclopédie ou Dictionnaire raisonné des sciences, des arts et des métiers|Encyclopédie]]*. Mellom 1755 og 1757 bidro han med flere enn 235 artikler til leksikonets bind fem til sju med hovedområder ridekunst, hestemedisin og beslektede temaer. Da den katolske kirka i 1757 nedla forbud mot verket, og vennen d'Alembert trakk seg ut av arbeidet, la også Bourgelat ned virksomheten som bidragsyter.

## Referanser


## Litteratur
* Marc Mammerickx: *Claude Bourgelat: avocat des vétérinaires*, Bruxelles 1971.
* Frank Arthur Kafker: «Bourgelat, Claude» i *The Encyclopedists as individuals: a biographical dictionary of the authors of the Encyclopédie*, Oxford 1988, ISBN 0-7294-0368-8, s. 67–71

## Eksterne lenker

* Liste over Bourgelats bidrag til ''Encyclopédie'' med lenker til tekstene på prosjekt ARTFL.
* 15 digitaliserte verk av Bourgelat, *École Nationale Vétérinaire de Lyon* (pdf)
Fjelde kraftverk

**Fjelde kraftverk** var et vannkraftverk i Strand kommune i Rogaland.

Det var et elvekraftverk som utnyttet et fall på ca 130 meter i en liten bekk.

Installert effekt var 10 kW. 

Kraftverket ble bygget av Kasper Fjelde på egen eiendom. Det er nedlagt.

## Kilder
* NVE vannkraftdatabase
Eretjohka

**Eretjohka** (nordsamisk, historisk også skrevet *Eretjåkka*) er ei elv i Lebesby kommune i Finnmark. Den er ei sideelv til Sørelva og har utspring på fjellet Eretoaivvit, og renner i nordlig retning, omtrent parallelt med hovedelva. Den løper sammen med Sørelva rundt 9 kilometer sør for Kunes. Eretjohka er 10,6 kilometer lang.

## Referanser
Junior-VM på skøyter 1988

**[[Junior-VM på skøyter]] 1988**, det 15. offisielle juniorverdensmesterskapet i ISU-regi, ble arrangert i Taenung Outdoor Rink i Seoul, Sør-Korea den 29., 30. og 31. januar 1988.

## Medaljevinnere – sammenlagt

## Resultater
### Sammenlagt kvinner

Hordobetiu og Dascalu ble diskvalifisert for doping.

### Sammenlagt menn

## Norsk dommer, leder og trener
*Odd Jens Bjerkli fungerte som mesterskapsoppmann.
*Leder og trener for den norske troppen var Laila Andresen (leder) og Alf Rekstad (trener).

## Referanser




## Litteratur
* 
* 
* 
* 
* 

## Eksterne lenker
* 
* 
*  
*  
*  Junior-VM på skøyter 1988 resultatmeny for både kvinner og menn på www.ISU.html.infostradasports.com
Gates of Lodore

**Gates of Lodore** (eller **Lodore Gate**) er den spektakulære begynnelsen av *Canyon of Lodore*, en canyon dannet av Green River i det nordvestre Colorado i USA.  Navnet **Gates of Lodore** er blitt synonymt med selve canyonen og elvestrekningen, slik at de to navn benyttes om hverandre. 

Canyonen begynner idet Green River forlater Browns Park og skjærer gjennom Uinta Mountains og bukter seg 18 *miles* til dens sluttpunkt ved Echo Park, der elvene Green og Yampa møtes.  

Den ble gitt sitt navn av Powell-ekspedisjonen etter det engelske diktet *[[Cataract of Lodore]]*. Det befinner seg i Dinosaur National Monument.

## Referanser
Važžejohka

**Važžejohka** (nordsamisk: historisk også skrevet *Važžejåkka*) er ei elv i Lebesby kommune i Finnmark. Den er ei sideelv til Adamsfjordelva og er 36,9 kilometer lang.

Elva har utspring fra et lite tjern nord på fjellet Vilgesrášša i Tana kommune. Under navnet *Jiekŋajohka* renner den mot nordøst ned til Važžejohgeahči, hvor den endrer navn til Važžejohka. Elva fortsetter mot nord og nordøst og mottar en rekke sideelver, hvorav den største er Gáissavuolesjohka, som kommer inn fra øst et par kilometer før Važžejohkas samløp med Adamsfjordelva, rundt 10 kilometer nord for Stálogáisá.

I forbindelse med utbyggingen av Adamselv kraftverk på 1970-tallet ble vannføringen fra Važžejohka og Gáissavuolesjohka overført i en tunnel til Deardnojávri og videre til Store Måsvannet for magasinering. Važžejohka er nå stort sett tørrlagt nedenfor inntakspunktet.

## Referanser
Dinosaur National Monument

**Dinosaur National Monument** ligger i delstatene Colorado og Utah i USA. Det finnes to forskjellige områder man kan ta seg til med bil, resten er vandringsområder med villmark.

På Utah-siden kan man besøke utgravningsplasser av dinosauriebein. En hel bergvegg med fossile ben er blitt bygd inn og blitt museum.

På Coloradosiden kan man se spektakulere landskap ved Harper's corner.

Det høyeste punktet i Dinosaur National Monument er Zenobia Peak, 2750 m.

## Eksterne lenker
* 
* Offisielt nettsted
Doughnut Formation

**Doughnut Formation** er en Upper Mississippian geologisk enhet i det vestlige USA. Diskefossiler er blitt oppdaget i shale outcrops av denne formasjon i Dinosaur National Monument.

## Referanser




## Litteratur
* Hunt, ReBecca K., Vincent L. Santucci and Jason Kenworthy. 2006. «A preliminary inventory of fossil fish from National Park Service units.» in S.G. Lucas, J.A. Spielmann, P.M. Hester, J.P. Kenworthy, and V.L. Santucci (ed.s), Fossils from Federal Lands. New Mexico Museum of Natural History and Science Bulletin 34, pp.&nbsp;63–69.
Zenobia Peak

**Zenobia Peak** (2750 m) er det høyeste punkt i Dinosaur National Monument i Moffat County i delstaten Colorado i USA.

## Referanser
NTG Lillehammer

**NTG Lillehammer** er en privat videregående skole som ligger på Lillehammer i Innlandet og er en del av Norges Toppidrettsgymnas.

## Historikk
«Skolen ble etablert i 1994 som et ledd i etterbruk av de olympiske anleggene etter Vinter-OL 1994. Skolens lokaler ligger i tilknytning til OL-hallene med kort avstand til idrettsanleggene. NTG Lillehammer tilbyr et idrettslig opplegg for følgende idretter: alpint, curling, hopp, håndball, ishockey, freeski, kombinert, langrenn, skiskyting, terrengsykling, klatring, aking/skeleton og mix-sport.»

## Kjente elever

* Ola Vigen Hattestad, langrenn
* Kristin Størmer Steira, langrenn
* Emil Hegle Svendsen, skiskyting
* Sigurd Pettersen, skihopp
* Tarjei Bø, skiskyting
* Tiril Eckhoff, skiskyting
* Kenneth Gangnes, skihopp
* Anders Fannemel, skihopp
* Fanny Horn Birkeland, skiskyting
* Lars Bystøl, skihopp
* Mikko Kokslien, kombinert
* Håvard Klemetsen, kombinert
* Alexander Os, skiskyting
* Ann Kristin Flatland, skiskyting
* Rune Brattsveen, skiskyting
* Sverre Rotevatn, kombinert
* Hans Jørgen Kvåle, skiorientering
* Robert Johansson, skihopp
* Maren Lundby, skihopp
* Silje Opseth, skihopp
* Anna Odine Strøm, skihopp
* Tiril Sjåstad Christiansen 
* Ole-Kristian Tollefsen
* Karoline Bjerkeli Grøvdal
* Andreas Martinsen
* Johanne Killi 
* Per-Åge Skrøder 
* PK Hunder 
* Maren Skjøld
* Lasse Ottesen 
* Ingebjørg Saglien Bråten

## Referanser


## Eksterne lenker
*
Yampa River

**Yampa River** er en 402 kilometer lang sideelv til Green River i den amerikanske delstaten Colorado, og hører til Colorado Rivers elvesystem.

Yampa River utspringer nordvest i Colorado i Routt National Forest sørøst i Garfield County, og flyter nå mot nordøst. Ved Steambot Springs dreier den og fortsetter mot vest. Nær småbyen Milner munner Elk River i Yampa River. Deretter flyter den gjennom Williams Fork Mountains. Ved Craig munner Little Snake River etter 241 kilometer inn i elven. Innenfor Echo Park ved Dinosaur National Monument munner Yampa River inn i Green River.

## Eksterne lenker
* 
* Colorado State Parks: Yampa River State Park
* Yampa River State Park — River Access Points
Caulospongia reticulata

***Caulospongia reticulata*** er en art i klassen horn- og kiselsvamper av rekken svamper som er den mest primitive gruppen flercellede dyr. 
__NOTOC__
## Utbredelse
Slekten er utbredt i Indiahavet ved Australia.

## Referanser


## Eksterne lenker
*
Echo Park (Colorado)

**Echo Park** er et elveleie omgitt av canyonvegger langs Green River, rett nedenfor dens elvemøte med Yampa River og overfor den dramatiske sørlige del av *Steamboat Rock* i Dinosaur National Monument. Den ble først kartlagt og navngitt av Powell Geographic Expedition i 1869. Et planlagt oppdemningsprosjekt her ble til en landsomfattende naturvernskontrovers tidlig på 1950-tallet. The Sierra Club og andre naturvernsgrupper bisto til å få i stand et kompromiss i den amerikanske kongressen som eliminerte Echo Park Dam fra Colorado River Storage Project-loven av 1956.

## Referanser
Asiamesterskapet i friidrett 2013

**Asiamesterskapet i friidrett 2013** ble arrangert fra 3. til 7. juli 2013 i Shree Shiv Chhatrapati Sports Complex i Balewadi i Pune i India, Dette var det 20. Asiamesterskapet i friidrett som ble arrangert. 

## Medaljevinnere
### Menn

### Kvinner

## Medaljetabell
;Fargekode:

## Deltakerland

* (5)
* (20)
* (5)
* (2)
* (2)
* (43)
* (17)
* (16)
* (101)
* (4)
* (20)
* (5)
* (51)
* (1)

* (24)
* (6)
* (5)
* (2)
* (4)
* (5)
* (7)
* (5)
* (2)
* (4)
* (3)
* (5)
* (5)
* (1)

* (14)
* (17)
* (14)
* (4)
* (18)
* (18)
* (3)
* (3)
* (22)
* (3)
* (5)
* (19)
* (8)
* (5)

## Referanser


## Kilder
;Medaljetabell
*Athletics Federation of India - Medal tally
;Resultater
*20th Asian Athletics Championships 2013 - Final Results

## Eksterne lenker
* Asian Athletics Association
Øystein Frantzen

**Øystein Herbert Frantzen** (født 28. mai 1916 i Fredrikstad, død 18.mars 1987 i Frederiksberg, Danmark) var en norsk sanger. 

Han debuterte som slagersanger på plate i 1937 og gjorde en rekke plateinnspillinger helt fram til 1950-tallet. Etter krigen debuterte han som konsertsanger og gikk etter hvert til scenen med store roller i operaer, operetter og musikaler, som Boccacio, Flaggermusen, Czardasfyrstinnen, Annie Get Your Gun (som Frank Butler), Kiss Me Kate (som Fred Graham), Sommer i Tyrol o.a. Han gjestet ved scener i både Norge, Sverige og Danmark fram til slutten av 1960-tallet.

## Referanser


## Kilder
*https://danskefilm.dk/skuespiller.php?id=12869
*http://www.rockipedia.no/mediateket/norsk-pop-og-rockleksikon/%C3%B8ystein_frantzen/
Gáissavuolesjohka

**Gáissavuolesjohka** (nordsamisk, historisk også skrevet *Gaisavuolesjåkka*) er ei elv i Lebesby og Tana kommune i Finnmark. Den er ei sideelv til Važžejohka og er 31,5 kilometer lang. Elva har utspring fra et lite tjern på sørsida av fjellet Ullogáisá og renner først mot sørøst, senere i hovedsakelig nordlig retning til samløpet med hovedelva rundt 6 kilometer nord for Stálogáisá.

I forbindelse med utbyggingen av Adamselv kraftverk på 1970-tallet ble vannføringen fra Gáissavuolesjohka og Važžejohka overført i en tunnel til Deardnojávri og videre til Store Måsvannet for magasinering. Gáissavuolesjohka er nå stort sett tørrlagt nedenfor inntakspunktet.

## Referanser
Gottetjohka (Lebesby)

**Gottetjohka** (nordsamisk, historisk også skrevet *Gåddetjåkka*) er ei elv i Lebesby kommune i Finnmark. Den er ei sideelv til Gáissavuolesjohka. Elva har utspring nordøst på fjellet Stuorraguolban, og renner derfra mot nord til de små innsjøene Gottetjávrrit. Fra den nordligste og største av Gottetjávrrit-sjøene fortsetter elva i nordlig retning til samløpet med hovedelva i Gáissavuolesjávri, rundt fem kilometer øst for Stálogáisá. Gottetjohka er 17,8 kilometer lang, hvorav strekningen nedstrøms Gottetjávrrit er 7,8 kilometer.

## Fotnoter



## Referanser
Gottetjohka

**Gottetjohka** kan vise til flere elver i Norge:

* Gottetjohka (Lebesby) – i Lebesby kommune i Finnmark
* Gottetjohka (sideelv til Børselva i Porsanger) – i Porsanger kommune i Finnmark
* Gottetjohka (sideelv til Ytre Billefjordelva i Porsanger) – i Porsanger kommune i Finnmark
Stefan Struve

**Stefan Jaimy Struve** (født 18. februar 1988 Beverwijk, Nederland) er en nederlandsk MMA-utøver som siden 2008 har vært under kontrakt med UFC, der han stiller i vektklassen tungvekt. 

Struve gikk sin første og eneste amatørkamp i MMA i en alder av seksten år. Kampen endte med seier på knockout. Sytten år gammel gikk han sin første profesjonelle MMA-kamp. Ved utgangen av 2008 hadde han samlet et resyme som viste seksten seire og to tap. Bare tyve år gammel skrev han så under sin første kontrakt med UFC.

Med sine 213 cm er Struve den høyeste utøveren i UFC. Sammen med enorm rekkevidde, gir høyden ham en klar fordel mot de fleste motstandere. Solide ferdigheter innen grappling gjør ham komfortabel på rygg i bakkekamp. Det høye antall seire han har sikret seg på submission er et tydelig prov på hans gode grappling-egenskaper.

## MMA meritter

## Referanser


## Eksterne lenker
*
Sergej Sjirobokov

**Sergej Sjirobokov** (russisk: Серге́й Влади́мирович Широбо́ков, født 11. februar 1999 i Sjarkan i Udmurtia) er en russisk friidrettsutøver som konkurrerer i kappgang. Hans fremste internasjonale meritt er sølv på 20 km kappgang under VM i friidrett 2017.

## Idrettskarriere
### 2015
Sjirobokov satte personlig rekord på 10.000 meter kappgang i juni 2015, med tiden 41:52,69, da han fikk sølv i det russiske U18-mesterskapet i kappgang. Han deltok i Ungdoms-VM i friidrett 2015, der han vant 10.000 meter kappgang.

### 2017
Han deltok i Europacupen i kappgang 2017, og kom der på 12.-plass på 20 km i seniorklassen. Under U20-EM i friidrett 2017 representerte han Uavhengige utøvere (EAA), på grunn av IAAFs utestengelse av Russland. Der vant han 10.000 meter kappgang, på tiden 43:21,29. 

Han representerte Autoriserte nøytrale utøvere under VM i friidrett 2017, og fikk der sølv på 20 km kappgang, to sekunder bak Éider Arévalo fra Colombia. 

## Referanser


## Eksterne lenker
* 
*  Profil hos All-Athletics 
*  Profil hos Universiaden 2015
*  Profil hos Sørøstasialekene 2015
John Wesley Powell

**John Wesley Powell** (født 24. mars 1834 i Mount Morris i delstaten New York i USA, død 23. september 1902 i Haven Colony i Maine) var amerikansk etnolog, geolog, utforsker og regjeringsadministrator, kjent for sitt arbeide som den første som klassifiserte de opprinnelige innbyggeres (indianernes) språk og for sin geografiske og geologiske utforskning av Rocky Mountains. Mest kjent ble han for Powell Geographic Expedition i 1869, en tre måneders elveferd ned Green- og Colorado-elvene, med blant annet den første kjente ferd foretatt av den hvite mann gjennom Grand Canyon.

## Liv og virke
### Bakgrunn
John Wesley Powell ble født i delstaten New York til foreldrene  Joseph og Mary Powell. Han flyttet senere med familien vestover i landet. Faren var en fattig omreisende predikant som hadde innvandret fra Shrewsbury i England. I ung alder bodde John således i Jackson i Ohio, så Walworth County i Wisconsin til de slo seg ned i det landlige Boone County i Illinois. Han foretok da ferder på Ohiofloden og Mississippifloden og ble meget interessert i naturen.

### Karriere
Etter studier på Illinois College (senere *Wheaton*), Illinois Institute og Oberlin College gjorde han tjeneste i Nordstatenes hær under den amerikanske borgerkrig. I slaget ved Shiloh mistet han det meste av sin høyre arm da han ble rammet av et minié-prosjektil idet han skulle gi ordre om å åpne ild.

Han ble så geologiprofessor på Illinois Wesleyan College i Bloomington i 1865 og senere lektor på Illinois Normal University. 

I 1867 og 1868 ledet han en geologisk ekspedisjon inn i Colorado og Utah. Det følgende år, med regjeringens støtte, undersøkte og foretok han en geologisk undersøkelse av Green Rivers og Colorado Rivers canyoner. Mellom 1870 og 1879 fortsatte han undersøkelsen av Rocky Mountains-regionen. Powell oppdaget blant annet den store grotten Redwall Cavern ved Coloradofloden. En del større avhandlinger som han publiserte om disse undersøkelser bidro til å gjøre hans navn kjent.

Under sine reiser studerte han indianere og i 1879 ble han utnevnt til den første direktør av US Bureau of Ethnology ved Smithsonian Institution. Powell ble den andre direktøren i US Geological Survey (1881–1894) og la fram forslag til retningslinjer for utviklingen av det tørre Vesten, etter de nøyaktige evalueringene han hadde gjort av forholdene der. 

I 1891 utgav han den første komplette kart av 58 språkgrupper av indianere i USA og Canada. 

Mange deler av det område han utforsket var det også han som navngav, som Dirty Devil, Glen Canyon, Bright Angel, Desolation Canyon, Marble Canyon, Flaming Gorge og Lava Falls. I USA minner flere veier, plasser og fjell om ham, et museum står ved Green River og så er det fremfor alt den store kunstige sjøen Lake Powell, som er et godt besøkt fritidsområde i Utah og Arizona. Derutover er også Mount Powell i Antarktis blitt oppkalt etter ham.

## Referanser


## Eksterne lenker
* 
* I bil igennem Arizona